
QUESTIO 


' An  membranee  mucosas  gastro-intestinalis  inflammatio , certis  signis , 
tum  in  vivo  , tum  in  cadavere  dignoscitur. 


JUDICIBUS  ET  COMPETITORIBUS. 

Hac  in  dissertatione  nudam  primum  signorum  descriptionem 
proponam,  quorum  ope  inflammatio  membranae  mucosae  gas- 
tro-intestinalis, tum  in  vivo,  tum  in  cadavere  dignoscitur.  Eorum 
qui  de  ea  re  disseruerunt  auctorum , sensus , et  quantum  fieri 
potuit  verba  ipsa , servare  mibi  animo  fuit. 

Quae  quidem  opiniones  non  erunt  juris  mei  omnes,  eas  vero 
tantummodo  defendam  quibus  in  meis  propositionibus  non  infi- 
cias ivero  5 sequentur  enim  propositiones  quarum  patrocinium  et 
defensionem  suscipiam.  Neque  praetermittentur  experimenta 
quaedam  et  observationes  nonnullae  quibus  nostra  possit  inniti 
disputatio. 

QUESTIONIS  PARS  PRIMA. 

AN  MEMBRANAS  MUCOSjE  GASTRO-INTESTINALIS  INFLAMMATIO,  CERTIS  SIGNIS,  IN 

VIVO  DIGNOSCITUR? 

A.  ).  Ventriculi  inflammatio.  Cujus  organi  inflammatio  acuta  signa  et  ef- 
fectus haec  fere  habet : Dolor  ardens , fixus',  pungens  in  ipso  stomachi  loco; 

ejus  exacerbatio  in  ipso  puncto,  quo  aliquid  ei  ingeritur,  vomitus  dolen- 
tissimus,  spumosus,  cruentus,  mucoso -sanguineus  , cum  singultu  do- 
lonfico,  nausea  , eructatione  ; anxietas  summa  et  perpetua  circa  praecordia ; 

u°  Ut^°  aUt  difficilis,  aut  impossibilis;  os  ardens;  lingua  praerubra , rubra 
albida,  subflava,  humida,  sicca,  laevis , fissa,  fuliginosa  , lignea  : frigido^ 
rum  appetentia , calidorum  repugnantia  : alvus  saepe  clausa  , raro  diar- 
rhoeica ; pulsus  modo  plenus,  fortis,  vibrans;  modo  frequentissimus 
strictus  humilis,  intermittens  : respiratio  ad  pulsus  morem  accommodata  : 
cutis  calor  ad  attactum  mordax,  saepe  nullus.  (Stoll,  Pinei , Broussais , Cho- 
mel , Rayer,  Roche , Sanson , Begin. ) 

Haec  dicta  sint  de  ventriculi  inflammatione  acuta  intensissima. 

B.  i.  Signa  gastritidis  erjsipelatoscE  acutcc.  — Appetitus  aut  vigens, 
aut  languidior;  pondus  tensio  aut  dolor  juxta  epigastrium;  sitis  praeter  so- 
litum fervida;  aridae  fauces;  eructationes  acidae;  lingua  apice  rubra; 
nauseae,  vomitus;  cephalalgia;  pulsus  frequens;  calor  siccus  ad  abdomen, 
lontem  et  manus,  lassitudines  sponte  obortae;  ea  signa  sunt  quibus  mem- 
branam mucosam  ventriculi  leviter  inflammatam  dignoscatur.  ( Chomel , 
Broussais,  Roche,  Sanson,  Begin.  ) Sed  juxtk  doctoris  Broussais  senten- 
tiam , gastritis  erysipelalosa  intensa  eadem  signa  prae  ^se  fert , quae  do- 
thmenterice , in  capitulis,  H,  I,  J,  assignavimus. 

C.  i.  Signa  gastritidis  chronicce.  — Pondus  ad  epigastrium;  anorexia, 
siti  non  aucta  ; os  amarum , ructus  nidorosi  ; nauseae  , vomituritio , 
vomitus  bilis  flavissimae,  viridissimae,  amarissimae;  aegritudo,  fractae  vires, 
febre  huc  usque  latente.  Hanc  symptomatum  seriem,  statum  saburralem  , 
infarctum  gastricum  nominarunt.  Interdum  post  prandium , vomitus  acce- 
dunt haud  infrequentes,  rubedo  genarum,  pulsus  frequentia,  siccitas  et 
ariditas  cutis,  tussicula  gastrica  dicta.  In  puellis,  si  lateat  inflammatio 
chronica  ventriculi , tunc  fluxus  menstruus  consistit;  atque  ob  eam  subinde 
causam  appetitus  depravatio,  pallor,  cachexia  ista  quae  sub 'nomine  chlo- 
rosis  descripta  fuit.  Itidem  boulimia,  cardialgia , pulsus  epigastricus,  epi- 
gastialgia,  gastralgia  , pica,  pyrosis,  a gastritide  chronica  generantur. 

2.  Quibus  autem  hominibus , cerebrum  inter  et  vintriculum  faciles  interce- 
dunt sympathiae;  illi  si  modo  gastritide  chronica  laborent,  hemicrania, 
tinnitu  aurium , vertiginibus,  tristitia , panicis  terroribus,  pervigiliis ; vitie 

fastidio,  sollicitudine  assidua  et  saepe  hypochondriaca  mania  laborabunt. 
(Broussais,  Broussais-Casimir , Roche,  Sanson.) 

D.  Signa  inflammationis  membranee  muscosae  duodeni.  Nullum  ferme 
signum  inflammationis  duodeni  peculiare  novimus,  aegrotantemque  huc 
usque  temporis  vidi  neminem,  in  quo  justa  hujusce  morbi  diagnosis  in- 
stitui potuerit,  audacissim usque  mihi  medicus  videatur,  si  quis  organum 
ita  in  profundo  situm  inflammatione  correptum  pronuntiet , namque  par- 
tium interpositarum  phlogosis,  similia  procul  dubio  proferret  symptomata. 
Icterum  tamen  acutum  et  chronicum,  statum  saburralem  morbosque  he- 
patis pancreatis  que  varios,  inter  duodenalis  inflammationis  signis  uterque 
Broussais  annumeravit. 

E.  Signa  inflammationis  membranae  muscosas  intestini  tenuis.  Nunc 
ad  gravissimam  quaestionis  nostrae  partem  devenimus.  Scilicet  frequentissima 
tenuis  intestini  occurrit  inflammatio  prioribus  ferum  ignota,  recentiorum 
vero  auctorum  multis  inventis  illustrata.  Neque  ita  tamen  citra  diputatio- 

nem  res  est,  ut  non  innumeri  a scriptoribus  de  hoc  morbo  editi  fuerint 
libri. 

F.  i.  Signa  inflammationis  acutae  phlegmonodeos.  Inflammatio  acuta 
phlegmonodes  ea  est,  quae  tres  aut  duas  intestini  membranas,  vel  saltem 
tunicam  villosam  cum  textu  cellulari  ei  supposito  pervadit. 

2.  Nata  in  intestinis  tenuibus  ea  inflammatio,  contrahit  intestinum  , cavita- 
tem claudit,  transitum  appulsi  impedit,  fistulam  loco  obstructo  alti  orem 
ipsum  que  ventriculum  immaniter  inflat,  extendit,  dilacerat,  inflammat,  hinc 
dolorem  acutissimum  , fixum  , attactu , flatu , assumptis  exacerbatum  creat, 
convulsiones  violentas  producit  in  diaphragmate  et  abdominalibus  muscu- 
lis ; alvum  claudit  aut  immanem  in  diarrhoeam  laxat;  vomitum  excitat  inges- 
torum ; flatus  dolentes,  tormina  cum  borborygmis summe  dolorifica,  febrim 
acutissimam,  debilitatem  ex  dolore  ingentem,  convulsiones  universales, 
funestas  maxime  irritabilioribus , meteorismum,  mortem  citissimam  (Stoll)' 
Ea  sunt  quae  in  enteritide  acutissima  saepe  saepius  occurrunt  signa,  qualia 
videre  est  post  venenum  haustum,  post  ingestam  cibi  molem  nimiam,  post 
arthriticum  vitium  ad  intestina  retropulsum. 

G.  Signa  inflammationis  erysipelatosae  acutae.  Sensus  ponderis  ad 
epigastrium,  raro  dolor,  borborygmi,  flatus,  diarrhoea  serosa,  foeculenta,  bi- 

liosa,  lienterica,  anorexia;  sitis  major;  febris  nulla',  nisi  apud  irritabiliores; 
lingua  praerubra , albida , muco  obducta.  Coctio  aut  difficilis , aut  impossi- 
bilis : si  tamen  multo  gravius  in  intestini  membranam  mucosam  saevierit 
inflammatio , tunc  febris  valida ; lingua  praerubra  humida , praerubra  sicca , 
delirium  fugax , convulsiones,  diarrhoea  lienterica,  sitis  saepe  inexplebilis, 
febris  acuta.  (Broussais,  Chomel,  Rayer,  Roche.  ) 

H.  i.  Signa  enteritidis furunculosce,  seu  dothinenterice.  Nunc  libentis- 
sime ad  istam  enteritidis  acutae  formam  accedo,  quam  primi  Petit  et  Serres 
entero-mesentericam  febrim  inventores  salutavere,  quamque  lucubrationi- 
bus suis , assiduo  studio , permultis  observationibus , notiorem , imo  vero 
notissimam  fecit  P.  Bretonneau _,  creberrimum  nempe  morbum,  late  urbes 
depopulantem,  admodum  paucis  parcentem,  in  eodem  homine  semel  ob- 
servandum. Cujus  morbi  descriptionem  ex  Stollianis  aphorismis  depro- 
mamus. 

2.  Praecedunt  : temulentia  capitis,  longo  antea  tempore;  anorexia  ; os  in- 
sipidum, amarum,  maxime  mane;  sensus  repletionis,  etiam  ante  pastum  ; 
frontis  calor  praeternaturalis , cum  obtuso  ejusdem  dolore  ; levamen  ab  alvo 
mota , ab  aere  recenti  perflato ; dolores  vagi  artuum  ; frigus  fere  assiduum  ; 
sudatiunculae  nocturnae,  nidorosae;  somni  turbati,  non  reGcientes;  lassi- 
tudo spontanea , gravitas  totius  corporis  ; urinae  , alvus  magis  olidae  , febre 
huc  usque  nondum  manifesta. 

3.  Coortus  intensior  calor,  aut  horror  validior,  auctis  caeteris,  praesentem 
febrim  docent  , continuam  aut  remittentem,  ad  speciem  subinde  mitem  , 
pulsu  debili , simulque  accelerato , vel  vero  naturali , functionibus  tamen 
reliquis  multum  laesis  : dedolatio  insignior,  cephalalgia  mitior  quam  aliis  in 
febribus,  sed  major  temulentia  : stupor,  delirium  mite  , nocturnum  : lingua 
mucosa,  albida  aut  praerubra  , humectata  tamen  nisi  in  gravissimo  malo  : 
faciei  color  naturalis  : decubitus  plerumque  supinus,  neglectus,  corpore  ad 
pedes  delabente.  Diarrhoea  assidua,  mucosa,  interdum  nulla,  dolores  rheu- 
matici, colici , velut  pleuritici , validi , vagi  a contrectato  abdomine  ferme 
nulli  : cutis  calidior,  sudore  halituoso  madens,  rarissimi  sicca. 

Haec  de  dothinenteria  in  primo  morbi  stadio  eruptionis  dicto  ( Brelon 
neau. ) 

I.  Subinde  in  plerisque  mitiora  fiunt  symptomata  aut  saltem  non  graviora 

usque  ad  decimum  diem , et  si  in  benignam  resolutionem  vergat  inflamma- 
tio , post  exacerbationem  levissimam , ad  quatuordecimum  quindecimumve 
diem  morbus  intenditur,  intra  duas  septimanas  concludendus.Tunc  dothin- 
enteria  mitior  ex  his  supra  dictis  symptomatis  et  praesertim  ex  eo  more 

quo  ea  oriantur,  trahantur,  progrediantur  dignoscenda  est. 

\ * 

J.  i.  E contrario,  si  confluens  fuerit  eruptio,  si  intestinale  exanthema,  aut 
vi  morbi , aut  ob  imprudentem  medicinam  periodos  omnes  ex  integro  cir- 
cumagere debeat,  a decimo  ad  vicesimum  diem,  formidanda  adparent  symp- 
tomata quibus  improbissimus  insignitur  morbus. 

2.  Tacies  flavescens,  terrea,  velut  attoniti,  profunde  meditantis;  mussitatio; 
oculi  rubicundi , subflavi , lacrymosi , lemosi , pulverulenti , distorti  cun? 
maximo  vitae  periculo,  albuginea  prospectante  : Nares  siccae , fuliginosae  ; 
sicca  labia  , dentes  sordidi  sordidaeque  gengivae  fusco  glutine  ; lingua  fusco, 
flavo  muco  obducta , praerubra  humida , praerubra  sicca  , arida , crustosa , 
fuliginosa  , lignea , fissa,  contracta,  tremula  , porrigi  impotens. 

3.  Calor  ad  attactum  mordax ; cutis  sicca,  arida,  imperspirabilis,  interdum 
vaiiegata  petechiis;  miliaria  alba,  rubra,  aphthae,  parotides,  anthraces: 
Locoium  cubando  pressorum  ad  coccygem,  trochanteres,  cubitos,  gan- 
graenescentia  facilis , cita , late  serpens. 

4«  Tendinum  subsultus;  artuum  apprehensorum  contractio;  decubitus  su- 
pinus , larynge  protensa ; floccorum  venatus ; delirium  taciturnum , noc- 
tuinum, auditus  gravis;  responsio  tarda;  coma  : os  apertum  cum  aphonia 
aut  grumtu , deglutitione  difficili , sonora , suffocante.  Pulsus  frequens , 
frequentissimus , lenius,  intermittens,  tenuissimus,  nunc  nullus  : respi- 
ratio cita,  sicca,  lenta,  frigida,  suspiriosa ; tussis  crassa,  sputatione  diffi- 
cillima, sputis  lentis,  coctis,  interdum  sanguineis,  variegatis,  agrotis  haud 
infrequenter  peripneumonice  laborantibus. 

5.  Anorexia  maxima , sitis  aut  nulla , febre  licet  magna , aut  insatiabilis  ; 
foetens  halitus,  et  fer£  cadaverosus;  vomitus  circa  quatuordecimum  diem 
ex  bile  ochracea;  diarrhaea  assidua,  aegro  inscio,  dejectiones  inter  tertiam 
septimanam  colore  intense  ochraceo;  alvus  non  raro  clausa,  meleorismus. 

( ^3emorr^a§'3e  var*ae>  narium,  pulmonum,  cutis,  systematis  uropoietici. 
(btoll.  Febris  putrida.  Petit  et  Serres,  Febris  entero-mesenterica ; Bre- 

tonneau , Dothinenteria  gravior  ; Broussais,  Rayer,  Roche , species  gastro 
enteritidis  acutae. . ) 

K.  i.  Enteritidis  aphthosas  signa.  Huic  enteritidi  eadem  ferme  sunt  in 
principio  symptomata  quae  gastro-enteritidi  erysipelatosae  , curatio  vero 
spontanea  perdifficilis.  Invito  medico  perstat  diarrhaea  ; mox  febiis  hectica, 
lienteria,  macies,  tabes,  anasarca , mors  denique  nisi  tantis  malis  occurra- 
mus. Obscurissima  est  diagnosis  , nisi  in  ore  , pharynge , palato  adparuerint 
aphthae. 

L.  i.  Signa  inflammationis  acutae  phlegmonodeos  coli  intestini.  Qui, 
proximis  diebus  , dysenteriam  sunt  experturi , ventriculi  pondus  per  aliquod 
ante  morbum  tempus  queruntur,  aut  matutinum  amarorem  oris , aut  sudores 
praeter  morem  nocturnos,  nidorosos,  et  somnos  turbatos  : Quibusdam 
abdomen  subinde  levi  et  fugitivo  per  vices  dolore  aut  flatu  crebro  per- 
stringitur , alvo  adhucdum  ordinata,  donec  elapsis  aliquot  diebus  ado- 
riatur dysenteria. 

M.  i . In  principio  frequentissimae , mere  sed  obsolete  sanguineae  dejectio- 
nes ; mucus  alias  pendulus  ; alvus  non  raro  tota  quanta  mucosa  est , spermati 
ranarum  simillima ; magna  ductilissimi  et  tremuli  muci  copia , ab  excipulo 
vix  abradenda  prodit , qualem  calculosi  aut  quibus  vesica  ab  alio  quo- 
cumque stimulo  irritatur  mingere  solent.  Et  ab  aliis  foeces  dejiciuntur 
innumerabiles,  porraceae,  spumantes  , merissime  biliosae,  frustula  sebacea 
referentes,  tineis  sanguineis  pictae,  carunculosae , aquosae,  et,  morbo  jam 
provecto  , loturae  carnium  similes.  Interdum  alvus  parca , tenesmodes , 
cruenta,  scybalosa. 

2.  Abdomen  sub  ipsa  dejectione,  et  momento  ante  eamdem,  non  raro  ve- 
hementer dolet,  mitius  tamen,  aut  non  omnino,  eo  tempore,  quo  aeger  mox 
a secessu  surrexit.  Verum  ut  ut  persaepe  graviora  tormina  hominem  vexent , 
venter  tamen,  etiam  rudi  manu  contrectatus,  validius  non  dolet,  nec  mitius 
eadem  remota  ; interdum  ita  dolens  est , ut  digito  vel  admoto  aegri  lamenta 
miserrime  edant,  ejulent,  volutentur  per  lectum , dentibus  commorsis  stri- 
deant ; doloremque  totius  abdominis  quasi  exulcerati  praecipue  ante,  et  inter 
dejiciendum,  conquerantur.  Anxietas  summa  et  jactitatio,  gemitus  assidui, 
pervigilium. 

3.  Pulsus  saepe  magni  vibratique,  sed  nunquam  valde  accelerati,  subinde 

tenuissimi,  exilissimi,  velut  obliterati  : quandoque  nulla  febris,  si  pulsum, 
et  corporis  colorem  spectaverimus,  plerisque  tamen,  febricula  fuit  vesper- 
tina , cum  pauco  frigore,  calore  non  magno,  alvo  tunc  crebriore,  et  tormi- 
nibus auctis.  Sub  frigidissimo  artuum  frigore  et  plusquam  cadaveroso  , 
internis  caloribus  se  peruri  queruntur. 

4-  Potus  gelidi  inexplebile  desiderium.  Lingua  sicca,  hirsuta,  et  ipsa  quo- 
que frigida,  mucosa,  sordida ; faetens  halitus.  Emaciatio  rapidissima  qualis  in 
extrema  phthisi  : cutis  pendula,  strigosa,  aridissima.  Corpus  macrum,  exsuc- 
cum , ligneum  : odor  ex  corpore  specificus.  Mentis  constantia  et  dolorum 
sensus  usque  ad  ultimum  vitae  diem  ; subinde  os  apertum,  oculi  conniventes, 
taciturna  deliria,  decubitus  supinus,  neglectus,  frigus  marmoreum,  humi- 
dum  , vultu  miserabili,  desperabundo,  mors. 

5.  Sunt  tamen  qui,  torminibus  penitus  compressis,  inanem  per  aliquot 
dies,  et  saepe  per  multas  septimanas,  desidendi  conatum  experiantur,  ex- 
presso muco , subinde  etiam  pauco  cruore. 

6.  Ex  his  signis , quae  ferme  omnia , in  admiranda  summi  viri  Sto  Ili  i me- 
dendi latione  passim  sparsa  hinc  inde  sedulus  collegi,  certissima  dysen- 
teriae, sive  inflammationis  acutissimae  membranae  mucosae  intestini  crassi, 
diagnosis  institui  potest. 

N.  1.  Signa  , quibus  inflammatio  acuta  minus  gravis  intestini  crassi 
dignoscitur.  Os  amarum,  anorexia,  nausea;  interdum  viget  appetitus  ; lin- 
gua aut  natui  alis  aut  mucosa,  apice  rubra;  sitis  aucta,  inexplebilis,  aut 
nulla;  fractae  vires,  dedolatio;  facies  pallida,  sub  flava , labris  ab  utroque 
cantho  demissis  : cutis  sicca, extremis  frigidis  ; calor  ad  abdomen  insuetus: 
pulsus  exilis,  frequentior,  subinde  naturalis:  flatus , borborygmi  , tor- 
mina : diarrhaea  serosa  biliosa,  raro  tineis  sanguineis  tincta,  tenesmoidea  , 
pruritu  ad  anum  mordacissima,  praesertim  post  alvum  positam.  Ac  si 
creberrime  dejiciant,  prostratio  ingens  , febris  gravior , cutis  frigus  mo- 
lestum; morositas. 

2.  Morbus  nempe  frequentissimus  , raro  funestus,  plerumque  salutaris  , 
intra  paucos  dies  sponte  sua  solito  consistit. 

O.  Diarrhoea  chronica.  At  vero  si  prava  medicina  aut  ipsa  vi  causae  in- 
flammantis, chronicus  evadat  morbus  ; tunc  diarrhaea  assidua,  aquosa,  vix 
biliosa,  inscio  aegro;  debilitas  summa,  morositas  , somni  turbati,  sui  des- 

peratio ; lingua  rubra,  sicca  ; fauces  aridae,  dolentes;  sitis  nulla  arte  restin- 
guenda ; cutis  sicca  , terrea,  furfuracea  , strigosa  , flaccida  ; dolor  plerum- 
que in  abdomine  vix  ac  ne  vix  quidem  ullus  ; oedema  pedum  , surarum  , 
femorum,  anasarca,  hydrops  abdominis,  thoracis,  respiratione  infeliciter 
aucta , tussi  superveniente , atque , aegroto  mentis  compote , mors. 

P.  i.  Diarrhcece  colliquantis  signa.  Si  vero  pus  autichor,  nimis  abunde 
et  indesinenter  resorbeatur,  alvus  tenesmoidea , torminosa,  purulenta, 
mucosa,  biliosa,  olidissima;  lingua  sicca,  intense  rubra,  foetens  halitus; 
respiratio  cita , tussis  frequens  ; sputa  cocta  , lenta , saepe  variegata  ; deli- 
rium  mite  , nocturnum.  Locorum  cubando  pressorum  , inflammatio  facilis  , 
late  serpens  , vastam  inducens  suppurationem  ; cutis  aridissima , strigosa , 
olida,  pilis  longioribus  eliam  in  sequiori  sexu  spectabilis;  insuper  et  ap- 
parent ea  omnia  signa  quae  chronicae  diarrhaeae  novimus. 

Q.  i.  Enteritidis  chronicce  signa.  Succedit  acutae  enteritidi,  dothi- 
nenteriae,  gastritidi,  phthisi  tuberculosae. 

2.  Postquam  multis  septimanis  permansit  diarrhaea,  sensim  haec  obrepit, 
qualis  summo  Stollio  describitur  febris  lenta  hectica  : Pulsus  modice  ac- 
celerati , contracti , subduri  , potissimum  a pastu  , et  vesperi ; calor  solito 
auctior , assiduus , manum  diutius  admotam  ferme  urens ; aegroto  tamen 
vix  molestus , nisi  sumpto  cibo ; cutis  crassa , arescens  , strigosa ; urina 
parca,  colorata  intensius;  alvus  fluens  atque  colliquans , lienteria,  dolores 
in  abdomine  fixi,  borborygmi , 'sudores  nocturni , copiosi  ad  scrobiculum; 
febris  ad  auroram  mitior ; cibi  desiderium  vix  imminutum , faucibus  siccis  , 
siticulosis  , calentibus  assiduo  ; tussicula  sicca  cum  anxietate  , morositate  , 
maxime  a pastu;  lassitudo  continua,  vesperi  major,  segro  licet  erecto, 
membrave  trahente ; color  faciei  terreus , squallidus ; somni  turbati  in- 
somniis, vigiliis  per  vices,  non  reficientes.  (Tempora  cavantur,  refugiunt 
oculi  , defluunt  carnes  , maxime  femorum  , brachiorum,  mammae,  nates  , 
capilli  : hinc  omnis  pinguedinis  colliquatio , macies , atrophia  , marasmus ; 
interea  diarrhaea  assidua , valde  debilitans ; aeger  nunc  lecto  affigitur  ple- 
rumque ; tument  infima  crura  pedesque  tumore  aquoso. 

3.  Interiin  mens  plerumque  mire  tranquilla  , aut  sua  sorte  contenta , aut 
spe  certa  salutis  lactata  , in  futuros  annos  facienda  proponit.  Tandem  cute 
vix  ossibus  haerente , ventris  fluxu  debilissimi , saepe  non  opinanter  et 

placide  , dum  vires  intendunt , alvum  ponendo  , recumbendo  , loquendo  , 
moriuntur.  ( Stoll.  aphor.  ) Ea  enteritidis  chronicae  signa,  ei  morbo  pro- 
pria non  dicentur,  nisi  attenta  exploratione  pateat , nullam  aliam  corporis 
partem,  nunc  phlogosi  chronica  laborare. 


QUAESTIONIS  PARS  SECUNDA. 

AN  MEMBRANjE  JIUC0SA2  GASTRO-INTESTINALIS  CERTA  SINT  SIGNA  IN  CADAVERE? 

R.  i.  Membrana  mucosa  quanta  est,  tota  villis  constituitur,  quemad- 
modum in  eximio  opusculo  comprobavit  doctor  Leuret.  Chorion  autem 'sub- 
mucosum ita  tenue  est,  ut  vix  membrana  arachnoidea  sit  pinguius.  In  chorio 
isto  vasa  demonstrare  in  promptu  non  est.  Chorion  igitur  villosum  nihil 
aliud  est  quam  textus  cellulosus  condensatus , per  quem  via  arteriis  venisque 
ad  intestinales  villos  emunitur.  Sed  prius  quam  vasasanguinifera,  eam  adepta 
sint  tenuitatem  quae  villorum  gracilitati  accommodetur,  per  tunicam  cel- 
lulosam quasi  ramos  agunt,  ut  mirandam  illam  telam  vasculosam ; effor- 
ment  : unde  patet  injectionem  intestini,  aut  in  villis,  aut  in  textu  cellulari 
solummodo  esse  requirendam. 

S.  i.  Villi  cum  numero  infiniti  sint,  ubi  rubedine  afficiuntur  omnes, 
colore  roseo  aut  rubenti  membranam  suffundunt;  nunc  vero  cuilibet  sub- 
jicienti intestinum  lenti  microscopicae , singulis  tantummodo  villis  color 
messe  deprehendetur;  membrana  autem  oculum  inter  et  solis  lucem  inter- 
posita, nulla  omnino  saepe  saepius  in  tela  cellulosa  discernitur  injectio. 
De  villorum  isto  inflammatorio  colore,  primus  omnium  doctor  Leuret  ex 
professo  disseruit. 

2.  E contrario,  si  villorum  pars  tantummodo  rubeat,  iste  rubor  appa- 
rebit, qui  punctatus  dictus  fuit  ab  anatomistis.  Interdum  rubor  in  omnibus 
aut  in  plerisque  villis  invenitur,  simulque  tenuissima  solummodo  vasa  tela? 
cellulosae  sanguine  sunt  referta. 

T.  i . Modo  venae  mesaraicae , earumque  innumeri  rami , simul  et  villi 
sanguine  turgescunt ; modo  maculas  sanguineas  extra  villos  et  vasa  sangui- 
nifeia  reperire  est,  quae  veras  ecchymoses,  et  aliud  ruboris  punctati  genus 

constituant,  quod  ab  injectione  villorum  'aegre  secernitur,  secernendum  ta- 
men sedulo. 

U.  i . Post  inflammationem , intestinales  villi  aut  remolliti , aut  omnino 
destructi  reperiri  possunt : destructos  quandoquk  post  ingentem  phlogosin 
invenimus,  et  inflammationis  certissima  signa  aliunde  aderant ; sed  frequen* 
tissima  anatomistis  occurrit  alteratio , scilicet  villorum  lata  remollescentia , 
vulgo  dicta,  ramo  Ilis  s ement  cie  Ici  membrane  muqueuse.  Quam  ego  re- 
mollescendam ex  doctore  Louis  descriptam  volo  : Color  membranae  mucosae 
aut  pallidus,  aut  subcaeruleus,  interdum  cinereus,  rarius  aut  roseus  aut 
ruber  : membrana  ipsa  minus  densa , remollita , in  muciformem  materiam 
mutata , saepe  saepius  ita  erat  abolita , ut  tela  cellulosa  denudata  appare- 
ret. Quaj  alteratio  non  ulceris  ad  instar  erat  marginata ; et  vasa  quae 
subter  membranam  solito  decurrunt , nunc  vacua , multo  majora  vide- 
bantur. 

Y.  i.  Interdum  in  ventriculo  et  intestinis  levissimas  exulcerationes  vi- 
dere est,  rotundas,  ovatas,  lentem  magnitudine  prope  modum  referentes, 
tumidiusculo  et  leviter  roseo  circulo  circumdatas  , aphthas  vocant ; quas  si 
paulo  attentius  consideraveris,  brevi  compertum  erit,  villos  in  ea  parte 
fuisse  erosos,  imo  vero  destructos,  illaesa  etiam  tum  tela  cellulosa;  aph- 
thas pseudo-membrana  quandoque  tegit , atque  eas  potissimum  quae  recen- 
tiores  videntur. 

2.  In  intestino  crasso,  a principio  diarrhaeae  colliquantis  saepe  ejusdem 
modi  inveniuntur  exulcerationes,  quae  nihil  nisi  villos  laesisse  videntur  . eae 
non  sunt  rotundae,  sed  plerumque  lineatae,  angulosae,  pseudo-membrana 
tenaci  adopertae  , ab  aphtharum  natura  prorsus  alienae. 

X.  i . At  vero  si  multos  menses  duraverit  diarrhaea , tunc  in  intestinis  re- 
peritur  villorum  morbus,  quem  primus  inter  anatomistas  notissimum  fecit 
doctor  Leuret.  Scilicet  religiosus  observator,  isti  membranae  mucosae  ni- 
gritudini quam  cum  barba  recens  abrasa  nonnulli  antea  contulerant,  sedem 
in  villis  non  immerito  posuit.  Innumeri  saepe  saepius  nigrescunt  ulli,  et 
totum  intestini  tractum  occupant;  multo  tamen  frequentiores  in  duodeno 
quam  alia  in  quavis  parte.  Sedulo  distinguendi  sunt  a cryptarum  orificiis , fa- 
cilisque  distinctio  propter  villorum  mobilitatem.  Accurate  etiam  villorum 
nigror  ab  eo  colore  discernendus  est  quem  inflammatio  ulcerosa  et  chronica 

intestinorum  secum  trahit,  coloremque  cinereum,  nigrumve  telie  cellu- 
losae inducit ; sedulo  et  distinguendus  ab  eo  colore  qui  putrium  solet  esse 
cadaverum;  etenim  si  cadaver  longo  post  mortem  tempore  exenteremus 
cinereo  colore  passim  pictum  apparet  intestinum,  qui  siepius  incautos  in- 
flammationis chronicae  specie  lusit. 

Y.  i.  Jam  vero  si  verne  mesaratca-,  eorumque  innumeri  ramusculi  san- 
guine turgescant  time  membranae  mucosae,  'propter  tenuitatem  pellucida; 
ruborem  mentientur.  5 

2.  Aut  vasorum  trunci ; aut  trunci  simul  et  rami ; aut  trunci , rami , simul 
et  ramusculi,  vel  demum  ramusculi  soli  congestionem  experiuntur,’  unde 
quadruplex  injectionis  genus  dicitur. 


3.  Primum , secundum  et  tertium  injectionis  telae  cellulosa?  genus , nun- 
quam, msnn  Parte intestini  declivi  reperiuntur;  quartum  vero  quod  plerum- 
que villorum  rubedinem  comitatur,  in  supernis  aequ£  ac  in  declivibus  intes- 
tinalis gyri  partibus  occurrit. 

4-  Plerumque  simul  ac  adfuit  magna  sanguinis  in  venis  mesaraicis 
congestio,  villi  intense  rubentes  cruorem  emiserunt,  unde  fit  exhalatio  hae- 
morrhagica.  Sed  attentius  consideranti  medico  erit  compertum,  in  qua  parte 
intestini  talia  observaverit,  eam  declivem  esse.  S«p&  numero  in  eorum  ea- 

av eribus  quos  morbus  cordis  chronicus  interfecit,  tela  cellulosa,  in  omnibus 
intestini  partibus  turget. 


5.  Mmus  attentum  anatomislam  ea  venarum  mesaraicarum  injectio  ita 
ludere  potest,  ut  villosa  membrana  ipsa  sanguine  turgere  videatur;  sed 
absterso  , per  tactum  molliorem,  muco,  membranaque,  interposito  aqua; 
crystallo , examinata,  plane  apparebit  villos  ipsos  plerumque  rubore  esse 
immunes,  et  tela?  submucosae  solummodo  vasa  sanguine  adimpleri. 

Z.  i.  Interdum  quando  cadaver,  longo  post  mortem  tempore , pra?sertim 
per  aestatis  calores,  exenteramus,  iter  vasorum  intestini,  colore  leviter  dif- 
fuso, vel  roseo,  vel  rubenti,  distinguitur,  et  quamdam  refert  speciem  linea- 
rum, quibus  in  geographica  tabula  regio  secernitur  a regione  , qui  difTusus 
color  tres  intestini  membranas  sensim  invadit.  Quod  ubi  fit,  mucus  intesti- 
nalis dissolutus,  ipse  sanguine  rubet,  atque  etiam  serum  in  peritomeo  con- 
clusum, roseum  colorem  refert. 

A.  A.  i.  Ex  iis  quae  supra  de  intima  membranae  mucosae  structura 
retulimus  , eam  vix  ullum  tumorem  experiri  posse  manifestum  est , 
namque  chorion  ipsum  neque  inflammari  potest,  neque  quisquam  fuit 
omnium , nisi  fallor  , qui  inflammatum  viderit.  Chorio  tanta  inest  te- 
nuitas, ut  ejus  tumor,  si  quis  existat , nullo  scalpelli  artificio  depre- 
hendi possit.  Villi  igitur  solummodo  tumorem-  experiuntur,  sed  quamvis 
saepe  numero , villos  istos  dira  inflammatione  correptos  viderim , tumo- 
rem, si  quem  retulerunt,  ita  levissimum,  pro  gracilitate  sua,  referebant, 
ut  ejus  certiorem  fieri  nunquam  milii  concessum  fuent. 

2.  Caeterum  , tumor  inflammatorius,  non  solum  fluidorum  affluxu  , 
sed  etiam  ipsorum  extravasatione  saepe  numero  constat  ; villi  igitur  ubi 
inflammatione  turgescerent , si  quidem  epithelio  non  sunt  instructi  , fa- 
cilius in  intestini  cavuq*  exonerarentur. 

A.  B.  i.  Tela  autem  cellulosa,  villosam  inter  carneam  que  tunicam 
interposita  , etsi  non  laxa  est , ab  inflammatione  labefactari  facile  po- 
test. Tum  sui  aditum  sanguini  permittit , et  ubi  humores  qui  a phlo- 
gosi  oriuntur,  ejus  cellulas,  novum  iter,  penetrarunt,  tumor  efficitur 
siepe  ingens , aut  diffusus  , aut  circumscriptus , qui  membranae  ipsius 
tumefactionem,  haud  infrequenter  mentiatur.  Ornatissimus  vir  Andral,  se 
infra  pylorum  vastum  in  tela  cellulosi,  item  egregius  Hutin  valvulam  ileocoe- 
calem  versus  abcessum  vidisse  testatur.  Non  rar6  apud  suppuratos  ho- 
mines , in  intestino  crasso  parvula  inveniuntur  apostemata , quae  pus 
sincerum  contineant  , neque  a tuberculis  remollitis  pendere  videantur. 

2.  Si  vero  chronica  inflammatione  diu  laboraverit  cellulosus  textus  , 
tunc  elephantiasicum  in  modum  incrassabitur  : eam  saepe  offendimus  alte- 
rationem  apud  eorum  cadavera  qui  fluxum  haemorrhoidalem , tenes- 
mumque diu  passi  fuerant. 

3.  Interea  oedematoso  tumore  tela  cellulosa  submucosa  inflatur,  quae 
res  tamen  raro,  nisi  apud  hydropicos,  nobis  occurrit.  Item  gaz  alicujus 
bullae  numero  vario  , varia  crassitudine  , sub  chorio  villoso  serpunt , praeser- 
tim si  vasta  exulceratione  laboraverit  intestinum,  aut  si  cadaveris  pu- 
tredo jam  adfuerit. 

A.  C.  i.  Ast  sub  dysenterico  fluxu,  textus  cellularis  intense  ruber, 
sanguine  distentus , rigidior , crassior , laceratu  facilior  , saepe  gangrae- 

nosus  invenitur  : membrana  villosa  facile  ab  eo  divellitur,  et  ferme  semper 
inflammationis  est  particeps.  In  quorumdam  cadaveribus,  coecum,  colon, 
ejusque  potissimum  transversa  portio  , et  quae  per  sinistrum  latus  des-- 
cendit , itemque  intestinum  rectum , crassas  carnosasque  membranas 
habent , duras  et  tumefactas ; color  autem  plumbeus  est  aut  luride 
ruber;  cruentus  mucus  , superficiem  intestini  internam  oblinit.  Mesen- 
terium et  peritonaeum  obsoleta  et  late  diffusa  rubedo  inficit. 

2.  Dissectus  boium  intestinorum  canalis,  villosam  tunicam  rigidam, 
coriaceam,  difficile  scindendam,  profundo  et  tristi  virore  imbutam  ex- 
hibuit, quem  nec  aqua  eluit,  nec  spongia  extersit;  cum  intestina  in- 
terea foede  ruberent,  et  atro  sanguine  manarent.  Glandulae  quaedam 
mesenterii  ex  inflammatione  tumebant  , referebantque  sanguinis  grumos. 

A.  D.  l.  Cryptae  ipsae , quas  nomine  Pej er  et  Brunner  insignitas  unus- 
quisque novit , inflammationem  sive  acutam  sive  chronicam  concipere 
possunt ; quarum  phlogosin  acutam  optima  castaque  fide  descripsit  Turo- 
nensis  medicus. 

2.  Glandulae  Brunnerianae  , sensim  auctae  , jam  ad  pisi  magnitudinem 
increverunt ; nunc  duriusculae , conicae  exstant ; modo  partem  in  medio 
ineitem,  vitae  expertem,  bile  altius  imbutam , cujus  basis  in  tunica  carnea 
incumbit , prae  se  ferunt;  modo  ulcus  cavum,  rotundum  , profundum,  per- 
forans, margine  abrupta,  inflammata,  post  partis  gangraenosae  exitum,  sui 
loco  reliqueiunt,  Peyeriani  autem  folliculi,  initio  valde  tumentes,  eamdem 
ferme  soilem  ac  Brunneriani  experiuntur;  nisi  quod  ulcera  multo  majora, 
et  sanatu  difficiliora  efficiant.  Interea  glandulae , pro  moibi  temporibus , 
inci ementum  varium  exhibuerunt,  ut  nonnullae  ad  immanem  gallinacei 
ovi  magnitudinem  pervenerint.  Earum  color  roseus,  rubicundus,  intense 
ruber,  textu  molli,  molliore,  diffluente,  in  pus  sincerum,  sanguine  ad- 
mixtum, variegatum,  concretum  se  resolvente. 

A.  E.  i.  Iidem  intestinorum  folliculi  tuberculis  referti  inveniuntur , und£ 
morbus  plerumque  insanabilis. 

2.  Primo  stadio  Pejeri  nec  non  etBrunneri  glandulae  tum  in  jejuno, 
tum  in  ileo,  grana  nonnulla  materiae  tuberculosae  continent,  vix  inve- 
nienda , et  non  nisi  diligentius  perscrutanti.  Nec  multo  post  materies  cruda 
primum,  deinde  remollita,  apostemata  parvula  subter  membranam  mucosam 

efficit , villis  quandoque  inflammatis.  Istius  generis  apostemata  plurima  in 
eodem  Peyeriano  folliculo  videre  est , nec  non  permulta  cruda  tubercula. 
Mox , emisso  pure , fatiscunt  abcessus , fistulosamque  cavitatem  aut  ulcus* 
culum  visu  foedum  constituunt.  Omnia  subinde  ulcuscula  in  horrendum 
ulcus  coeunt,  fundo  inaequali,  luride  rubro;  margine  rudi,  tuberculosa, 
profunda,  callosa,  fistulosa , cancroide,  ultra  glandulae  terminos,  membra- 
nam villosam  erodente.  Saepe  ulcus  totum  ambit  intestinum  anuli  ad  instar, 
peritonaeo  plus  minusve  inflammato. 

2.  Interea  glandulae  mesenterii  lymphaticae,  tuberculosae,  calculosae, 
tumidae  , suppuratae  , inveniuntur. 

A.  F.  i . Membranae  mucosae  variae  sunt  secretiones  : mucus  saepe  a parte 
inflammata  abest;  interdum  abundantior,  densior,  viscidior,  ovi  albumen 
referens ; alias  sanguine  pictus , sanguineus , spumosus , dissolutus , se- 
rosus , biliformis,  acidus  , alcalijius , ejusdem  colore  albido,  flavo,  viridi, 
ocbraceo,  bruneo.  Neque  raro  puriformis , plasticus,  pseudomembixmas 
latas  , fistulosas , in  cavo  intestino  liberas  , aut  villosae  membranae  arcte 
haerentes  effingit. 

2.  Aliquando  sanguinem  rutilantem,  obscure  rubrum,  pici  haud  ab- 
similem, semi-coctum  , in  intestini  cavo  offendimus,  itidem  vermes,  gaz 
olidissima  , pus  saniosum  , escharas  gangraenosas. 

EXPERIMENTA  ET  OBSERVATIONES. 

A.  G.  l.  Jam  vero  disserendum  est  de  quibusdam  experimentis  quae  prae- 
clarus doctor  Bretonneau  in  optimo  tractatu  de  Dothinenterid , apte  ac 
dilucide  exposuit;  quae  quidem  ipso  annuente  in  hac  mea  thesi  referam  ; ex 
quibus  licet  colligamus,  non  eas  in  pathologia  partes  agere  stomachum  quas 
ipsi  attribuit  notissimus  doctor  Broussais , et  si  quis  doctrinam  ejus  amplec- 
titur et  fovet;  gravissimis  vero  ventriculum  laedi  posse  inflammationibus, 
neque  tamen  ob  eam  causam  vitam  in  certum  adduci  discrimen. 

A.  H.  i.  Gcistro-cesophagitis.  Doctor  Bretonneau  tres  uncias  aquae 
bullientis  in  catuli  stomachum  injecit.  Horrendum  primo  ululat  canis  quasi 
dolore  magno  efferatus  ; mox  repetitis  vicibus  violenter  vomit  singultans. 
Postera  die  languidior  et  fractus  videbatur ; avidus  aquam  hauriebat  , 

cibum  vero  fastidiebat , jamque  die  tertia  convalescebat,  et  in  dies  conva- 
luisset, nisi  septima  fuisset  jugulatus;  namque  die  ante  mortem  novissima, 
domini  blanditias  affectabat,  laetusque  ante  pedes  volutabatur,  quemadmo- 
dum catuli  solent  juveniliter  exultantes  ; atque  etiam  notandum  est  mem- 
branam mucosam  linguae  et  labrorum  non  aliam  fuisse , quamdiu  vixit  canis, 
ac  esse  videtur  in  statu  normali. 

2.  Secto  cadavere  , membrana  mucosa  ventriculi  , textusque  cellularis 
subvillosus  gangraenosa  inventa  sunt,  partemque  bonam  tunicae  carneae  vis 
aquae  ferventis  sphacelo  corruperat.  OEsophagus  usque  ad  imum  pharyngem 
simili  more  laedebatur. 

A.  I.  i.  Gastro-duodenitis.  Praestantissimus  idem  medicus,  tres  uncias 
aquae  bullientis , in  ventriculum  canis  adulti  ita  injecit,  ut  oesophagus  laedi 
non  potuerit.  Ut  primum  pervenit  calida  in  stomachum , sublatrare  canis 
dolore  percitus,  repetitis  vicibus  evomere,  tum  crebior  agi  pulsus  , frangi- 
que  viribus  animal,  quod  tamen,  tribus  interpositis  diebus,  recreatum  visum 
est  atque  omnnio  refectum.  Aqua  denuo  similiter  injecta , i’edintegratur 
crudescitque  inflammatatio  : eo  die  concretiones  membraniformes,  sangui- 
nem semi-coctum  ex  livore  rubentem,  ac  brevi  cruorem  vividum  canis 
evomuit.  Triduo  post,  injecta  rursus  aqua  ferventi,  debilitari,  frangi 
animo,  et  acerbis  cruciari  doloribus,  lambere  frigidam  paulo  avidius, 
et  evomere  cibos  quibus  tamen  libenter  vescebatur  ; caeterum  exteriore 
vita  fungi  ut  antea  solebat , salvo  etiam  tum  intellectu  : paucis  vero  elapsis 
diebus,  convalescere  et  a macie  recreari  qua  fuerat  confectus,  neque  jam 
vomere  , et  quaecumque  objicerentur  avidius  vorare.  Jugulata  bestia,  quam 
horridis  foedus  dilaceratusque  vulneribus  inventus  fuerit  ventriculus  , vix 
animo  fingi  potest  ; membrana  scilicet  mucosa  nec  non  et  textus  cellularis 
submucosus  fere  omnino  erant  destructa;  fibrae  carneae  magna  exparte  nullae, 
duodenumque  ipsum  gravissima  inflammatione  laesum  fuerat : quae  viscera 
perpauca  bile  erant  referta. 

2.  Item  quatuor  alii  canes,  injectis,  simili  ratione,  octo  bullientis  aquae 
unciis , die  post  tertiam  injectionem  proxima,  inter  se  colludebant,  objectos- 
que  cibos  sibi  invicem  irrientes  arripiebant.  Quin  etiam  ex  iis  unus  prae 
caeteris  validus,  et  venere  fervens,  cani  foeminae  insultavit.  Singulis  vero 
interfectis , inventus  est  stomachus,  aqua  fervente  mirum  in  modum  laesus 
tque  dilaceratus. 

Gastro-enteritis.  A.  K.  i.  Doctor  Bretonneau  quindecim  grana  potassae 
causticae  (deutoxidi  potassii  alcoole  purificati ) haud  ita  larga  aqua  dilutae , 
canis  adulti  in  stomachum  injecit.  At  ille,  multo  videri  dolore  commotus, 
paucis  vero  interpositis  horae  minutis,  multam  materiem  spuma  (veluti  sa- 
ponacea)  conflatam  evomere. Qui  vomitus  jamjam  visus  est  esse  dolori,  spuma 
nec  non  et  sanguine  mixtus.  Mox  vero,  quae  plurima  dejiciebat  alvo, biliosa 
videri,  et  fortius  alcalina,  quemadmodum  ope  chartae  chemicae  ( papier 
de  tournesol ) demonstratum  est.Perpetuo  sollicitari  tenesmo  canis,  oblatum 
respuere  cibum  potumve , lingua  solito  pallidiore  , pulsu  frequentiore  ; 
postera  vero  die,  redire  jamjam  appetitus,  perseverante  tamen  diarrhaea, 
in  integro  restitui  sanitas.  Rursus  injiciuntur  grana  potassae , numero  au- 
tem septem  et  viginti  : eadem  fieri  symptomata , quae  multo  citius  rece- 
derunt.  Tribus  igitur  elapsis  diebus,  denuo  injici  grana  septem  et  vigenti, 
nec  mullo  post,  duo  et  triginta.  Ergo  symptomata  videri  longe  graviora 
prioribus,  plura  revomere  canis  spuma  et  sanguine  commixta,  singultare, 
lingua  et  labris  pallere , ita  ut  mors  imminere  videretur  : verum  postera  die 
currere  , colludere , cibum  appetere  et  vorare , macie  tamen  confici.  Hic 
sedulo  notandum  est,  injectione  unaquaque  facta,  violentam  supervenisse 
diarrhaeam,  interdum  sanguineam,  afque  tenesmum  diutius  permansisse. 
Postremo  bis  fieri  injectiones  uno  die  , grana  injici  sex  et  triginta;  iterum- 
que  injici,  canis  tamen  esse  superstes. 

2.  Quo  strangulato,  inventa  sunt  in  stomacho  vulnera  vulneribus  simil- 
lima quae  superius  relata  sunt,  caeteraque  intestina  vividiore  simul  correpta 
fuerunt  inflammatione.  Anidmavertendum  vero,  Peyeri  glandulas,  illaesas 
fuisse  et  integras. 

A.  L.  i.  Gastro-enteritis.  Cani  adultae  , statura  grandiori , bis  in  hora 
injecta  sunt  in  stomachum  grana  potassae  causticae  quadraginta;  ea  erat  solu- 
tionis hujus  alcalinaevis  atque  mordacitas,  ut  imposita  ^catuli  labris  guttula 
escharam  impresserit,  nummo  francorum  forma  et  magnitudine  parem. 
Quae  injectio  pridie  quam  fieret  sex  et  tringinta  grana  jam  injecta  fuerant. 
Multiplices  subinde  vomitus  , secessusque  sanguinei  per  multas  horas;  pos- 
tera vero  die  convalescebat  animal  neque  quidquam  ex  petulantia  remise- 
rat, blandiensque  exultabat.  Sex,  qui  subsecuti  sunt,  diebus,  minus  for- 
tasse vorax  videbatur,  caeterum  ne  minimam  quidem , tum  in  degendi  ra- 

tione,  tum  in  valetudine  prae  se  ferebat  immutationem;  atque  ipsa  lingua, 
quae  fuit  inspecta  diligentius,  eumdem  ac  ante  injectionem  aspectum  con- 
stanter retinuit.  Rursus  injecta  sunt  grana  ejusdem  substantiae  sexaginta  ; 
unde  vomitus  tetrum  in  modum  sanguinolenti,  et  ita  abundantes  , ut  qua- 
tuor  uncias  explere  judicarentur ; nec  non  et  alvi  exonerationes  copiosis- 
simae, tenesmo  partes  obsidente  pertinacissimo;  caeterum  infracta  valetudo. 

2.  Cane  laqueo  suspensa,  membrana  mucosa,  textusque  cellularis  partis 
stomachi  splenicae’ omnino  fuerunt  abolita,  acriorem  conceperat  inflamma- 
tionem caetera  omnis  membrana , nec  non  et  duodenum  quod  perpaucam 
bilem  tenebat.  In  tenui  vero  intestino  vestigia  videre  fuit  phlogoseos  cer- 
tissima : Peyeri  vero  glandulae  in  integro. 

A.  M.  i.  Haec  illa  est  tam  formidanda  gastritis  ! haec  illa  est  tam 
funesta  gastro-enteritis  ! Scilicet  gravissimae  stomacho  et  intestinis  illatae 
injuriae  vix  febrem  concitant  ; nihilo  segnius  tamen  physiologici  syste- 
matis fautores , in  nos  insanissimos  ontologistas  vehementius  invehuntur, 
quorum  tonica  medicina,  tenellum  hunc  ventriculum  infeliciter  adussit. 

2.  Ubi  nam  ea  est  lingua  rubra,  sicca,  lignea,  fuliginosa,  ubi  de- 
lirium, ubi  tendinum  subsultus,  ubi  tandem  deglutiendi  impotentia  quae 
semper  in  gastro-enterilide  observata  jactitant , etiam  in  ea  quam  nulla 
exulceratio,  quam  nullum  intestini  exanthema  comitantur  ? 

3.  At  vero  a cane  ad  hominem  non  valet  consecutio  ? Quid  ni  ? 
Nonne  dux  et  magister  doctor  Broussciis  , eadem  in  veterinaria  quae 
in  humana  medicina  principia  admittenda  esse  confessus  est  ? Nonne  artis 
veterinariae  cultores  ipsi  gastri tidem  et  gastro-enteritidem  physiologicam 

admiserunt,  nimium  patienter  utramque , ne  clicam ? Nonne  in 

cane , equo  , ove  , bove , aeque  ac  in  cane  faciles  moventur  sympathiae  ? 
Quod  si  quis  neget,  belluarum  morbos  consideret,  et  quae  sequantur 
experimenta , ea  paululum  attendat. 

A.  N.  i.  Doctor  Bretonneau,  polygalam,  repetitis  vicibus,  in  oculum  canis 
instillavit;  unde  chemosis  ingens  cum  acerrimo  dolore.  Jam  membranae  ad- 
nataead  resolutionem  vergebat  tumefaclio , cum  horrida  apparuerint  sympto- 
mata. Animal  lucis  impatiens,  tenebras  et  absconditos  recessus  petebat  : in 
lingua  labiorumque  margine  rubor  insolitus  observatus  fuit ; magistri  voci  non 
parebat,  mens  hebes  visa  fuit,  potus  aderat  cibique  fastidium  , et  artuum 


( 22  ) 

tremor  convulsivus.  Nec  multo  post,  firmo  pede  non  ambulat,  attamen  cum 
anxietate  summa  in  se  gyros  agit , paleamque  cubilis  pedibus  susque  deque 
versat.  Irasci  saepe  videbatur,  grunnitumque  edebat  perinde  ac  si  alium 
canem  a se  arcere  voluisset.  Postera  die  semel  aquam  sponte  hausit. 
Die  tertia,  vitae  exterioris  motus  jam  omnino  incompositi  visi  sunt  : si 
exsurgeret,  brevi  recumbebat;  aut  si  staret  aliquantisper,  retro,  dex- 
tram , sinistram , antrorsum , nullo  modo  sui  compos  titubanter  loco 
movebatur  ; aqua  in  gulam  immissa  deglutiri  non  potuit;  lingua  obso- 
lete rubra,  sicca  fuit : quarto  demum  die,  miserrime  recumbens,  motu- 
que subsultorio  tantummodo  agitatus  , post  viginti  horarum  agona  mortem 
obiit. 

2.  Integra  thoracis  et  abdominis  reperta  fuerunt  organa,  in  cerebro 
tantummodo  laesiones  quaedam  occurrerunt.  Pia  mater,  non  ita  sanguine 
turgida,  cerebri  cortici  remollitae  adhaerebat,  quartique  ventriculi  parietes 
non  normalem  duritiem  prae  se  tulerunt.  Ipsius  oculi  membrana  adnata 
inflammationem  magnam  experiebatur,  humorisque  aquosi  opacitas  in- 
solita notata  fuit.  Caeterae  autem  oculi  partes,  prorsus  illaesae,  neque  ulla 
aderat  textus  cellularis  intra  orbitalis  inflammatio. 

5.  In  cane  adulta  eadem  prorsus  ego  observavi  phaenomena  , post 
oculum  alcoole  frequenter  insperso  inflammatum.  Exulceratus  oculus  in 
abundantem  abiit  suppurationem.  Nihil  in  cerebro  neque  in  medulla 
inventum  est,  nisi  meningum  injectio  solito  major;  intestinalis  tractus,  totus 
quantus  manserat  integer. 

A.  0.  i.  At  si  apud  eosdem  canes  aqua  vel  pura  in  telam  cellulosam 
subcutaneam  immitatur,  inde  inflammatio  ingens,  febris  valida,  sitis  marnia 
ciborum  fastidiosa  repugnantia,  stupor,  anxietas,  coma,  symptomata  nemp6 
magis  periculosa  quam  inter  acutissimam  gastro-enteritidem.  Attamen  in 
cadaveribus  nulla  inflammationis  gastro  - intestinalis  signa  reperire  est. 
Aliunde,  si  in  intestinum  rectum  grana  decem  aut  quindecim  potassa?  caus- 
tica? injiciantur,  inde  dolores  excruciantes,  et  multo  promptior  mors  quam 
si  in  ventriculum  copia  triplo  mjor  ejusdem  pharmaci  injecta  fuisset. 

2.  Itidem  equis,  per  vinum  in  pleuras  immissum,  per  corpus  alienum  in 
textu  cellulari  subcutaneo  positum  , facile  afferimus  mortem , et  adsunt 
sa?pe  haec  omnia  nervosa  symptomata  quae  gastro-enteritidis  propria  esse 

dicuntur,  neque  tamen  quidquam  in  ventriculo  aut  in  intestino  tenui  repe- 
ritur  : e contrario,  si  copiam  magnam  tartari  stibiati  sumpserit  equus,  ind£ 
colici  dolores  intolerabiles,  inquies  summa,  secessus  saepe  cruenti,  abdomi- 
nis et  diaphragmatis  singultuosa  convulsio,  pulsus,  respiratio  frequentior  : 

sed  paulo  post  ea  omnia  mitescunt  symptomata  et  postero  die  equus  rediit 
ad  sanitatem. 

A.  P.  i.  Nunc  nulla  sint  ea  experimenta  nostra;  nulla?  a quadrupedibus 
ad  hominem  rectae  institui  possint  conclusiones;  nihil  canum  equorumque 
gastro-enteritis , ad  hominis  gastro-enteritidem  valeat ; ha?c  omnia  concedo : 
at  saltem  de  gastritide  et  gastro-enteritide  hominis,  ad  ejusdem  gastritidem 
et  gastro-enteritidem  concludere  liceat. 

A.  Q.  i.  Adolescens  quidam  acidum  nitricum,  alcoolis  loco,  imprudens 
hauserat.  Stalim  ab  ingesto  pharmaco,  acerrimis  corripi  doloribus,  in  ter- 
ram sese  volutare,  horrenda  anxietate  vexari. 

2.  Ad  nosocomium  ( Hotel-Dieu ) delatus  est;  ei  venam  secari  jussit  doc- 
tor  Moniaigu ; antiphogistica  methodo  usus  est,  miserrimumque  adolescen- 
tulum  ad  pristinam  sanitatem  post  multos  menses  restituit.  Sedulo  notandum 
est,  neque  febrim  validam  neque  nervosa  symptomata,  ab  ea  gastritide  in- 
tentissima sollicitata  fuisse.  ( Tarlra . ) 

A.  R.  i.  Mulier  quasdam,  nomine  Ladan,  acidum  nitricum  pro  aqua 
communi  avide  devoravit,  caustici  tamen  partem  haud  ita  magnam  deglu- 
tivit.  Slatim  ab  ingesto,  singultus,  eructationes,  nausaea,  vomitus  repetiti. 
Protinus  multam  tepidam  hausit,  unde  vomitus  frequentiores. 

2.  Non  multo  post  ad  nosocomium  (Hotel-Dieu  ) deferebatur  : phleboto- 
mia instituta,  ei  kc  et  gummi  arabicum  fuerunt  ministrata,  nec  non  et  oleosa 
julapia.  Sensim  mitigata  sunt  symptomata , sed  alvus  perseveranter  clausa 
fuit.  Interea  nulla  apparuerunt  signa  ex  quibus  encephalon  sympathice  la?di, 
merito  dici  possit.  Die  decimo,  sanitas  eo  restituta  fuit,  ut  jusculum  ( ver- 

micelle  ) appetenti  aegrotae  concessum  fuerit,  quod  tamen  ingestum  re- 
vomuit. 

3.  Halitus  foetore  intolerabilis , nullae  tamen  inter  vomendum  educeban- 
tur pseudo-membranae ; sed  die  vicesima  ab  hausto  veneno , cum  alvum 
ponere  conniteretur,  moles  insolito  colore  et  volumine  per  anum  aegr& 
extrusa  fuit ; quae  abstersa,  oesophagi  et  stomachi  formam  apprime  refere- 

bat.  Adstantibus  innotuit  membranam  eorum  organorum  internam  , ( tuni- 
cam cellulosam  , ut  opinor,)  phlogosi  separatam  , per  intestini  tractum 
sibi  foras  viam  patefecisse. 

4-  Sed  eo  magis  impatiens  ventriculus  lac  ipsum  rejiciebat ; tandem  post 
aliquot  dies,  ea  sensibilitatis  acies  eo  hebetata  fuit,  ut  juscula,  ova, 
panemque  butyro  et  ovis  praeparatum  mulier  manducare  potuerit. 
Obesitas  huc  usque  parum  imminuta  fuit ; faciei  colore  adhucdum 
naturali.  Deambulabat  aegrota,  spesque  jam  certior  medicis  arridebat.  Su- 
bito, nescio  quam  ob  causam,  eo  intensius  flagrare  symptomata,  vo- 
mitus pertinacius  instaurari  , salivatio  copiosissima  fieri  : nulla  cessit 
medicina  : mentis  suae  usque  compos,  post  secundum  mensem  denique 
obiit. 

5.  Cadaver  ab  illustrissimo  Bichat  sectum  fuit  : ventriculi  cavitas  per- 
quam imminuta  inventa  est , superius  inferiusque  organi  orificia  coarc- 
tata  videbantur.  Interna  stomachi  et  gulae  facies  laevissima,  nullisque 
rugis  spectabilis , a membranae  mucosae  aspectu  multum  recedebat. 
( Tartra.  ) 

A-  S.  1 . Yir  torosus  , quadraginta  annos  natus  , haud  modicam  mer- 
curii sublimati  (deutochlorureti  hydrargyri ) dosin  hauserat.  Non  mult6 
post  , oris  inflammatio  , dolor  ardens  totius  abdominis  , mirum  in  mo- 
dum hominem  excruciavit.  Subinde  intumuit  ipsa  facies  ; respiratio 
aucta;  anxietas,  inquies  summa;  pulsus  tenuis , febrilis;  sex  tartari  sti- 
biati  grana  primum  ministrata,  paucos  vomitus,  sed  dolorem  majorem 
concitaverunt.  Symptomata  jam  intensius  debacchabantur;  tunc  salis  ab- 
sinthii drachmam  unam  propinavit  medicus,  itidem  et  incrassantia  medi- 
camina : doloris  saepe  intolerabilis  redibat  exacerbatio.  Interea,  repetitis 
vicibus,  alvum  sanguineam  aegrotus  posuit.  Tamen  dolores  ita  mitescere 
incoeperunt  , ut  elapsa  nocte , jam  non  de  hominis  salute  desperaretur ; 
nulla  supererant  symptomata  , nisi  dolor  in  abdomiue  tolerabilis,  debilitas- 
que maxima.  Brevi  convaluit  aeger.  (Journal  de  medecine,  tom.  XLIX. 

A.  T.  1 . Miles  quidam  , alcoolis  loco  , cyathum  acidi  sulfurici , haustu 
rapido  devoravit.  Statim  ab  ingesto  veneno  , vomitus  fit  frequentissi- 
mus,  cum  summa  anxietate,  gutturisque  constrictione.  Yocatus  medicus, 
talia  observavit  symptomata  : caloris  sensum  praeternaturalem  ad  fauces 

et  stomachum  ; cutem  frigidissimam  ; pulsum  humilem  , strictum , irre- 
gularem , tremulum,  modo  tardiorem,  modo  frequentiorem;  z-espiratio- 
nem  impeditam ; epigastrium  summe  dolorificum. 

2.  Carbonatis  magnesiae  sesquidrachmam  iu  aqua  suspensam  propina- 
vit. Rursus  accessit  vomitus,  minore  tameiz  cum  dolore.  Itez’ata  potio 
fuit.  Pulsus  subinde  vividior  i’esurgit,  halituosumque  calorem  per  totum 
corporis  habitum  diffundit.  Tunc  vena  secta  fuit,  tepidaque  aqua  abdomini 
admota,  julapium  ex  opio  ministratum  est. 

3.  Attamen  dolor  sernper  in  addomine  aderat  gravissimus  ; oris  et 
gulae  interna , dolore  summo  constringebantur  : nulla  vero  ex  ataxico- 
rum  aut  adynamicorum  ordine,  adnotabantur  symptomata.  Brevi  morbus 
valedixit,  et,  septima  ab  ingesto  pharmaco  die,  jam  cibi  desidei’io  aegro- 
tus indulgere  poterat.  Verumtamen,  diu  ventriculi  dolorem  conquestus  est, 
praesei'tim  si  dapibus  coctu  difficilibus  usus  fuisset.  (Desgranges,  Journ.  de 
Sedillot.  ) 

A.U.  i.  Doctor  Cullerier,  saepe  enarrabat,  nosocomii  sui  (Capucins)  phar- 
macopolam, quadam  die,  nescio  quo  casu,  copiam  nimiam  mercui’ii  subli- 
mati , in  singulorum  aegrotorum  ptisannas  injecisse  : ex  iis  ducenti , vehe- 
mentissima  experti  sunt  symptomata,  nullus  tamen  vita  cessit,  sed  duode- 
cim aegroti  epigastricos  dolores  aliquandiu  prae  se  tulerunt. 

A.  V.  i.  Medicinae  phjsiologicce  fautoi’es,  ideo  mihi  peccasse  videntur, 
quod  signa  phlogoseos  anatomica  non  apprime  noverint.  !, 

2.  Etenim  doctor  Broussais  cum  fere  in  omnium  cadaveribus  quos 
morbus  gravis  jugulaverat,  nonnullas  intestini  partes  ex  rubore  liventes  in- 
venisset, et  saepe  saepius,  post  febi’es,  essentiales  dictas,  nactus  fuisset 
ulcez^a , ruborem  acutae  , exulcerationes  vero  chi’onicae  inflammationis  signa 
credidit  esse  certissima , et  inde  conclusit , in  omnibus  ferme  cadaveribus  , 
aut  aculae  aut  chronicae  inflammationis  indicia  reperiri.  Cumque  in  om- 
nibus acutis  communia  dentur  sernper  symptomata , et  post  mortem  ab 
iisdem  illatam , communia  dentur  anatomica  signa;  communia  symptomata 
h communibus  laesionibus  generata  fuisse  voluit , id  est  a gastro-enteritide 
cujus  vestigia  in  omnium  cadaveribus  se  invenisse  falso  ci*ediderat. 

5.  Insanus  foi’et  haud  dubio  qui  intestinorum  exulcerationes  ab  alio  prin- 
cipio natas  quam  ab  inflammatione  arbitraretur ; sed  e sequentibus  historiis 

judicare  poterit  an  rubor  aeque  certo  phlogosin  intestinorum  denuntiet. 

A.  X.  i . Canerq  adultum  quemdam  , laqueo  strangulavimus.  Cadaver  ver- 
ticalem statum,  t&ta  nocte  servavit.  Post  decem  horas,  sectio  cadaveris  in- 
stituta fuit.  Stomachus  et  intestina  flatibus  turgebant.  Partes  intestini  super- 
positae pallidae  fuerunt  et  muco  cinereo  oblinitae;  declives  autem  atra  mbe- 
dine  inficiebantur,  earumque  mucum  sanguine  inquinatum  videre  erat. 
Tanta  in  nonnullis  intestini  arcubus  eruperat  sanguinis  copia,  ut  haemor- 
rhagiam per  vitae  tempus  peractam  dixisses.  Yentriculus  qua  parte  faciei 
hepatis  concavae  respondet , colorem  rutilantem  gerebat ; at  in  arcu  ejusdem 
visceris  splenico , qui  post  mortem  declivis  fuit,  membrana  interna  luride 
rubra  inveniebatur.  Hujusce  partis  villi  nobis  remolliti  videbantur. 

<A  Z.  l.  Multa  istius  generis  experimenta  nostra  hic  referre  non  esset 
difficile  ; sed  nunc  quaedam  in  homine  observata  breviter  enarrare  satius 
videtur. 

2.  Fures  erant  duo  , vir  et  juvenis  , de  quibus  simul,  anno  1706  , idem 
supplicium  sumptum  est.  Utriusque  corpus,  citius  quam  solet,  intra  horam 
videlicet  a morte  quartam,  de  patibulo  detractum,  ubi  cum  amicis  facile 
dissecare  possemus,  exterius  adhuc  tempestate  frigidissima  tepebat.  Primum 
quum  secaretur  , et  magnae  arteriae  truncus  sub  emulgentibus  secundum 
longitudinem  incideretur,  animadversum  est  fluidum  sanguinem,  tum  a supe- 
riore tum  ab  inferiore  trunci  parte  effluere,  nec  modica  id  copia ; socius 
autem  venae  cavae  truncus  valde  erat  sanguine  distentus.  Priusquam  id  con- 
spiceremus, adnotatum  fuerat,  ileum  intestinum  ad  aliquem  tractum  ex 
livore  rubere  eoque  loco  teretes  continere  lumbricos.  Hic  autem  homo 
certe  de  nullo  intestinorum  incommodo  questus  fuerat.  (Morgagni , Epist. 
XIX,  17,  18.) 

5.  Vir  quadragenarius,  nosocomium  Turonense  ingressus  est,  febre  ter- 
tiana jam  a multis  septimanis  laborans  : simul  signa  hypertrophiae  cordis 
explorantibus  praebuit.  Post  paucos  dies  , perniciosa  febris  facta,  nobis  in- 
cautis, hominum  abstulit.  Cadaveris  sectionem  post  paucas  horas  instaura- 
vimus. Accurate  declives  intestini  partes  examini  postquam  subjecissemus , 
eas  in  eodem  loco  repositas  abdominis  tegumentis  retegimus.  Postridie 
vero,  intestinorum  declivium  mullo  magis  intensus  fuit  livor;  sanguisque 
extra  vasa  delatus , mucum  rubore  inquinaverat. 

B.  A.  Jam  ex  aliis  experimentis  nostris  constat , ferme  semper  in  eadem 
livorem  reperiri  parte , quae  eaeteris  subjicitur  partibus.  Saepe  numero  ca- 
davera sub  hoc  vel  sub  illo  latere  post  mortem  illico  poni  curavi , et  semper 
pro  corporis  situ,  ruboris  ipsius  situm  immutatum  vidi. 

B.  B.  i.  Verum  enimvero  membranae  mucosae  ventriculi  remollescentia 
non  magis  quam  ipsius  rubor,  inflammationem  certe  denuntiat. 

2.  Eximius  magister  meus  doctor  Bretonneau , jamdudum  multos  mac- 
taverat canes  ut  alterationes , quae  ex  morte  pendent , apprime  novisse  pos- 
set , et  in  pugillaribus  suis  consignaverat : membranam  villosam  ventriculi 
post  mortem  macerari , et  ex  integro  succis  gastricis  remolliri.  Scilicet  illus- 
trissimi Spallanzani  notissima  experimenta,  in  facilem  hujus  phaenomeni 
explicationem  nos  poterant  adducere.  Sagax  igitur  ille  naturae  indagator 
carnes  crudas  ope  sola  succi  gastrici , remollitas  et  quasi  digestas  vidit. 

3.  In  operibus  suis,  vir  ornatissimus  doctor  Louis , hanc  membranae  mu- 
cosae ventriculi  remollescendam , gastritidis  acutissimae  signum  esse  censuit^ 
Nunc  quoniam  disputationis  non  est  locus,  ad  observationes  meas  recto 
pede  rapidus  pergo. 

B.  C.  i.  Vir  septuagenarius  catarrho  chronico  dudum laborabat.  Ad  noso- 
comium Turonense  ipse  cum  venisset,  nobis  narrat  a teneris  se  hoc  morbo 
vexari ; sputorum  autem  nimiam  copiam  ingentem  sibi  debilitatem  quinde- 
cim a diebus  intulisse.  Vigebat  appetitus,  et  praeter  pulmonis  morbum, 
facile  omnes  peragebantur  functiones.  Quadam  die,  post  hilariter  assump- 
tum prandium,  respiratione  subito  aucta,  periit. 

2.  Cadaver  post  paucas  horas  sectum  est.  Nihil  in  cerebro  inventum,  sputa 
cocta,  puriformia,  in  bronchiis  inflammatissimis  occurrerunt.  Nulla  aderant 
in  pulmone  tubercula  : qua  in  parte  chymosa  moles  ventriculum  suppositum 
habuit,  hic  villi  dissoluti  fuere,  et  in  materiem  quamdam  muciformem,  sub- 
cinereo  colore , facile  abierunt ; dum  nihil  immutati  in  parte  stomachi  supe- 
riore inventum  est : caetera  sana. 

B.  D.  i.  Dominus  B a multis  mensibus  mentis  suae  non  compos,  in  do- 

mum regiam  Charenton  adductus  fuit : multos  raptus  sanguineos  ad  ence- 
phalon fuerat  expertus,  et  eo  morbo  laborabat  quem  egregius  meus  collega 
et  amicissimus  doctor  Calmeil , recenti  in  libro , Paralysin  generalem  in- 

sanorum  salutavit.  Pneslantissimus  medicus  primarius  doctor  Esqmrol hanc 
bitur  insanabilem  hominis  nostri  dementiam  expertus  pronuntiavit,  fgrotus 
interea  vigente  appetitu  instructus,  florentissiime  valetudinis  signa prs  se  fe- 
rebat Quadam  die,  cum  appositas  dapes  avidus  devoravisset,  earumque  copia 
ineens  hssisset  gul® , suffocatus  periit.  In  cerebro  e*  non  mventie  sunt  tesio- 
nes  quas  paralyseos  generalis  causas  immerito  esse  voluit,  ornatissimus  noster 
competitor  Bajle.  In  pharynge  hsrebat  ingens  alimentorum  bolus  qu,  aer, 
viam  intercluserat.  At  ventriculi  membrana  villosa  in  mucum  diffluentem 
subcinereo  colore  resoluta , nudam  reliquit  cellulosam  tunicam  . seduloqu 
animadvertendum  est,  eam  membrame  mucos®  remollescentiam  tantum- 
modo in  ea  parte  inventam  fuisse  qu®  ingestorum  molem  sustinebat. 

2.  Nec  multo  post  ejusdem  generis  observatio,  rursus  m eadem  regia 

domu  a nobis  facta  fuit.  . . 

B.  C.  i.  En  igitur  quibus  fundamentis  innitatur  systema  physiologicum 

dictum  ! Quomodo  medicinam  totam  convulsit?  quanam  arte  Hippocraticum 
illud  aedificium  penitfis  ferme  obruit?  quo  tandem  modo  observationibus 
castis  veterum  medicorum,  mendaces  theorias  subrogare  potuit?  Fuit  homo 
qui,  audaci  exclamaverit  hiatu  : « Instauratio  ab  imis  facienda  est-,  fasti- 
diose Hippocratis  et  Anetei  scripta  repudiate  ; abjiciantur  Sydenhamian® 
Stollianseque  charhe ; Stalhii  Pineliscpe  libros  dedignamini ; sed  quidquid 
nos  scripserimus  , 

NocturnS  versate  mantu,  versate  diurna! 

Gastro-enteritis  principium  est  et  finis,  etc.,  etc.»  Interea  attonitis  audito- 
ribus  intestinum  rubore  cadaverico  pictum  ostentabat : mde  omnes  stupere; 
difficilem  majorum  medicinam  aversari ; jurare  in  verba  magistri  ; jam  hinc 
et  inde  gastro-enteritidem  jactitare;  gastro-enteritides  quotidie,  innumeras 
et  funestissimas  offendere. 


Come  le  pecorelle  escon  dal  chiuso 
Ad  una,  a due,  a tre,  e 1’altre  stanno 
Timidette  atterando  1’occhio,  e’l  muso 
E cio  che  fa  la  prima,  e l’altre  fanno, 

Adossandosi  a lei , s’ella  s’arresta 
Semplici,  e chete,  e lo’mperche  non  sanno. 


Dante.  Divin.com. 


( 


2.  Observantur  sine  dubio  gastritides  nec  non  et  gastroenteritides  : istos 
nempe  morbos  omnino  praetermiserant  majores  nostri , et  ieternaa  doctori 
Broussais  debentur  laudes , qui  lianc  artis  nostrae  partem  notiorem  fecerit; 
sed  anlejtnultos  elapsos  annos  aeternae  oblivioni  dabuntur  libri,  qui  vigentem 
theoriam  hodie  foventes , tutum  sed  arduum  observationis  iter  deseruerunt, 
B.  D.  i..  Systemata  quaecumque , licet  ingenio  nostro  arrideant,  evanida 
sunt  semper.  Pedetentim  postquam  adoleverint , magna  celebritate  adulta 
gaudent,  et  brevi  a vegetiore  vicissim  caduca  obruuntur  systemate;  duin 
practica  facta  , observationes  candidae , comparationes  recte  institutae , 
modesta  ab  experto  consilia,  librum  immortalitati  commendant.  Hac  arte  , 
tot  systematum  naufragio  supernatans , juventute  semper  et  gloria  divinus 
pollet  Hippocrates. 


SEQUUNTUR  PROPOSITIONES. 

i-.  y.  vj/.o  J";.-  ’’•*  .*  1 •I’"'  . i 

1.  Ex  omnibus  internis  organis  , ventriculus  illud  est  cujus  inflammatoriae 
laesiones , difficillime  morbum  acutum  et  gravem  afferant. 

2.  Rarissima  invenitur  ventriculi  inflammatio  periculosa  nisi  post  hausta 
venena. 

3.  Dolor  ardens,  fixus,  pungens,  in  ipso  stomachi  loco,  gastrilideiri 
non  semper-denu&tiat. 

4-  Vomitus  in  genere , causa  proxima  non  est  in  ventriculo. 

5.  Vomitus  etiam  intensissimus,  frequentissimus , illaeso  prorsus  sto- 
macho , fieri  potest. 

6.  Vomitus  sanguinis  , puris  sinceri-,  aut  ichorosi , fere  nunquam  gastri- 
tidem  indicat. 

7.  Vomitus  assidue , per  multos  menses , singulis  nychthimeris , multoties 
rediens,  cum  febricula  continua,  aliam  fere  semper  agnoscit  causam  quam 
gastritidem. 

8.  Status  ille  quem  dixerunt  infarctum  ventriculi  ( gallice  embarras  gas- 
trique ) , interdum  a ventriculi  morbo , multo  frequentius  non  ab  ea  causa 
pendet. 

9.  Singultus  dolorificus  multorum  morborum  a gastritide  alienorum 
symptoma  invenitur. 

10.  Lassitudines  sponte  obortae  non  magis  a ventriculo  quam  ab  alio  quo- 
vis organo,  originem  ducunt. 

1 1 . Dolor  ab  epigastrio  contrectato,  multo  rarius  intolerabilis  occurrit  quam 
vulgo  creditur,  vel  apud  eos  qui  vera  gastritide  laborant  : animadvertendum 
est  tamen , epigastrium  persaepe  gravissime  dolere , si  manu  fortiter  con- 
trectetur. 

ia.  In  acutis,  deglutitionis  impotentia  multo  magis  ab  encephalo  quam 
ab  irritato  stomacho  pendet. 

13.  In  ventriculo  et  intestino  sano  membrana  muscosa  vix  sensilis,  in 
inflammato  parum  sensilis  observatur. 

14.  Pyrosis,  boulimia,  pica  , non  ab  inflammatione  ventriculi  mihi  pen- 
dere videntur. 

15.  Anorexia  , sitis  inexplebilis,  calidi  potus  repugnantia,  frigidi  appe- 
tentia , non  magis  stomachi  quam  alius  cujuslibet  organi  phlogosin  indicat. 

16.  Sitis  in  genere  ferm&  semper  secretionis  aut  excretionis  cujusdam 
nimiae  copiae  respondet;  itaque,  inter  acutos  morbos , si  supervenerit  ady- 
namia  , pulsu  molli  et  lento , alvo  clausa , cute  non  sudante , respiratione 
placida , sitis  consistit. 

1 7.  Linguae  rubor  non  signum  est  quo  ventriculi  inflammatio  , peculia- 
riter dignosci  possit  : etenim  in  ilei  colique  inflammatione , lingua  majori 
rubedine  quam  sub  ventriculi  phlogosi.  Scarlatina  vigente , etsi  nulla 
ferme 'gastritidis  signa  apparent , tamen  nullum  novi  morbum  in  quo  lingua 
rubrior  inveniatur.  Itidem  si  pus  continuo  resorbeatur,  lingua  intense  rubet, 
illaeso  tamen  ventriculo. 

18.  Semper  eo  pallidior  fit  lingua,  quo  major  sanguinis  copia  fifit  missa, 
neque  tamen  concludas  idcirco  inflammationem  imminutam  fuisse. 

1 9.  Rem  absurdam , ter  et  quater  absurdam  dixit , neque  observatio- 
nibus cordatorum  medicorum  consentaneam,  qui  colorem  et  statum  linguae, 
semper  stomachi  colori  et  statui  omnino  respondere  contendit , quod  neque 

de  vivo , neque  de  cadavere  dici  potest ; etenim  quacumque  de  lingua  ob- 
servaverimus, inter  adynamiam  et  ataxiam,  multo  magis  ab  encephalo 
quam  a ventriculo  irritato  pendent. 

20.  Post  prandium  vomitus  haud  infrequentes  , rubedo  genarum  , pulsus 
frequentia,  ariditas  Cutis  , tussicula  gastrica  dicta,  nullo  modo  ventriculi 
inflammationem  chronicam  indicant , sed  potius,  aut  cerebri  aut  thoracico- 
rum  viscerum  nimiam  irritabilitatem. 

2 1 . Hypochondriasis  et  mania  atrabilaris,  interdum  eflectus,  saepius  causa 
pravarum  in  ventriculo  coctionum  ; et  qui  diaeta  antiphlogistica  sanantur 
atrabilares  viri , non  ideo  sanantur  quod  irritantia  a ventriculo  arceant  , 
sed  quod  cardiacis  irritetur  encephalon , et  magis  emollientibus  gaudeat. 

22.  Nihil  probat  chlorosin  ab  inflammatione  ventriculi  pendere,  multa  e 
contrario  inter  morbos  nervosos  eam  ordinant. 

. a3-  Bilem  ab  inflammatione  gastro-duodenali , ad  ea  viscera  abundantius 
cieri , quid  probat  ? 

24.  Qui  theorice  conclusit  inflammationem  hepatis  ab  inflammatione 
duodeni  pendere , ex  eo  quod , urethra  inflammata  saepe  testis  insequeretur 
phlogosis,  non  analogia  usus  est  omnino  congruente. 

25.  Nil  probat  icterum  sive  acutum  sive  chronicum,  catarrhumque  he- 
patis ab  inflammatione  duodeni  produci. 

26.  Omnino  nunquam,  nisi  in  infantulis,  enteritis  erysipelatosa  aut  stupo- 
rem, aut  delirium,  aut  convulsiones  secum  trahit  , eadem  ferme  semper 
caret  periculo. 

2j  Febris  putrida  genuina  (synochus  putris)  ab  inflammatione  intes- 
tini tenuis  pustulosa,  nempe  a dothinenteria  producitur,  item  de  febre 
mucosa. 

28.  Dothinenteria  morbus  est  specificus  quemadmodum  ac  variolae , scar- 
latina, morbilli , et  diphtherites. 

29.  Qui  semel  dothinenteria  laboraverit,  ab  illa  deinceps  erit  immunis  , 
perinde  in  variolis,  morbillis  , scarlatina  fieri  solet. 

29.  Oculi  rubicundi,  lacrymosi,  lemosi , pulverulenti  , distorti,  albugi- 
nea prospectante;  nares  siccae,  fuliginosae,  et  caetera  quae  sub  titulo  J.  sym- 
ptomata enarravimus,  in  aegroto  reperiri  possunt  qui  non  dothinenteria 
laboret. 

30.  Quae  signa  enteritidi  phlegmonodei  tribui  mussub  titulo  F.  non  certa 
istius  phlogosis  dici  possunt. 

31.  Febris  variolosa  primitiva  non  est,  ut  dicunt , gastro-ententidis  symp- 
tomatica ; item  de  febre  secundaria. 

32.  Morbillorum  et  scarlatinae  periculum  non  ab  inflammatione  gastro- 
intestinali ( ut  aiunt ) pendet.  . 

33.  Morbus  mesentericus  (carreau)  non  magis  ab  inflammatione  in  es  ni, 

quam  phthisis  a bronchiorum  phlogosi  producitur.  . . , 

34.  Colica  Pictonum  non  ab  inflammatione  intestini  pendet , sed  potius 

inter  nevroses  annumerari  debet. 

55.  Febris  intermittens  legitima  non  ad  gastro-enterit.dem  referri  potest , 
nihilboininus  ab  irritato  intestino  symptomata  febris  intermittentis  oriri  non 

nequeunt,  cinchona  minime  curandae. 

36.  Vermes  ab  inflammatione  membranae  mucosae  gastro-intestinalis  pro- 
ductos , quid  probat?  • ....... 

37.  Vermes  et  bilem  ad  inflammatam  intestini  partem  invitari  qui  dicit , 

absurde  loquitur.  . . , 

38.  Post  assumpta  quaedam  venena,  ea  quae  gastro-ententis  generat , 

iis  symptomatibus  quae  pendent  ex  absorptione  veneni  sedulo  istin0uen 

^39.  Hydrophobi  canis  morsus  nunquam  gastro-enteritidem  concitat,  aut 

si  concitet,  nullo  modo  periculosam. 

Ao.  Quemadmodum , dotliinenteria  vigente,  etsi  plerumque  crassum 

intestinum  infestetur,  tamen  minime  dysenterici  fiunt  secessus;  s.c  dy- 
senteria si  ad  ileum  usque  perveniat , nunquam  dothmentencis  dcjec- 

tionibus  manifestatur.  

4,  Diarrhaea , in  nonnullis  casibus,  non  magis  erasa  mtestm.  inflam- 
mationem indicat,  quam  sudor,  cutis  phlogosin.  Membranae  sc, licet 
mucosae  vicariai  sunt  cutis  : atque , ut  post  sudores  creberrimos  culis 
inflammatio , ita  membranae  mucosae  intestini  crassi  post  diarrhaeam  non 

inflammatoriam. 

42.  Diarrhaea  colliquans  a resorpto  pure  generatur. 

43.  Diarrhaea  in  dentitione  et  in  variolis  confluentibus , bona  est,  si  mo- 
derata. (Stoll,  aphor.) 

44*  Praestat  in  acutis  habere  alvum  leviter  diarrhaeicam. 

45.  Inter  omnia  membranae  inflammationnis  signa,  rubor  est  cui  mini- 
mam lidem  debeamus,  rubor  enim  in  membrana  mucosa  vel  intensissimus 
inveniri  potest , sano  tamen  intestino. 

46.  Si  villi  omnes  sanguine  turgeant , et  venae  mesaraicae  vacuae  sint ; aut 
si  iidem  villi  colorem  rubrum  referant,  et  simul  tenuissima  sola  ex  vasis 
mesaraicis  adimpleantur,  signum  aderit  cei’tum  inflammationis,  dummodo 
cadaveris  situs  non  mutatus  fuerit. 

47.  Si  venae  mesaraicae  earumque  innumeri  rami  simul  et  villi  sanguine 
turgeant,  villorum  injectio  tunc  non  erit  signum  certum  inflammationis. 

48.  Inflammatio  villorum  acuta , sui,  post  mortem,  saepe  vestigia  non 
linquit,  et  si  diutius  permanserit,  praedictis  signis  eam  agnoscere  licebit. 

49.  Rubor  punctatus  non  est  signum  certum  inflammationis  membranae 
mucosae  gaslro-intestinalis. 

50.  Exhalationem  haemorrhagicam  inter  vitae  tempus  peractam  ab  exhala- 
tione cadaverica  certissimis  signis  distinguere  licet. 

51.  Injectio  dendroidea,  galbee,  injection  cirborisee , scilicet  truncos, 
ramos  et  ramusculos  simul  occupans  nunquam  inter  signa  inflammationis 
adseribi  debet. 

5a.  Membrana  villosa,  proprie  dicta,  verum  tumorem  experiri  non  potest. 

53.  Tumor  ipse  telae  cellulosae  inflammatorius,  post  mortem,  magna  ex 
parte , potest  evanescere. 

54-  Textus  cellulosus  subvillosus,  intense  ruber,  sanguine  distentus,  ri- 
gidior , crassior,  laceratu  facilior,  gangraenosus , elephantiasicus , nunquam 
invenitur,  sine  dira  membranae  mucosae  inflammatione. 

55.  Remollescentia  membranae  mucos®  ventriculi  non  est  signum  certum 
inflammationis;  ea  vero  alteratio,  si  partem  ventriculi  anteriorem  occupet 
certius  inflammationem  indicabit;  exstant  tamen  casus  non  rari,  in  quibus 
tunicae  villos®  anterius  sit®  remollescentia  ab  alia  pendere  causa  potest 
qu&m  ab  inflammatione. 

56.  Membran®  mucos®  remollescentia  in  ventriculo  frequens  , in  reli- 
quo intestinorum  tractu  multo  rarior.  Non  inde  concludendum  est  ventri- 
culi crebriorem  quam  intestini  inflammationem  fieri. 


5 

5”.  Aphthae  in  intestino  , certissimi  inflammationem  membranae  mucosa? 
indicant. 

58.  Villorum  nigrities  ex  ipsorum  inflammatione  chronica  mihi  pendere 
videtur. 

69.  Telae  cellulosae  cinereus  color,  si  nullum  adsit  in  cadavere  putredinis 
signum , inflammationem  praeteritam  certissime  testatur. 

60.  Dothinenteria,  ut  antea  dixi  , inflammatio  est  specifica  qua?  solum- 
modo Glandulas  Peyeri  et  Brunneri  infestat,  et  iter  sequitur  necessa- 
rium , quemadmodum  variolae;  ita  ut,  data  invasionis  die  certa,  eruptionis 
hodierna  forma  dignoscatur,  etvicissim,  exenterato  cadavere,  invasionis 
diem  ex  eruptionis  forma  assignare  possimus  ; quod  valet  tantummodo  de 
primo  , secundo  et  tertio  hebdomade. 

61.  Glandulae  mesentericae,  nunquam  majus  quam  circa  nonum  diem  in- 
crementum percipiunt  : notatu  autem  dignissimum  est , exanthemata  plu- 
rima , morbosque  contagiosos  complures,  ceu  variolas , morbillos,  scarla- 
tinam , typhum,  pestem,  syphilidem,  anginam  malignam,  etc. , glandula- 
rum lymphaticarum  inflammatione  stipari. 

62.  Sub  dothinenteria , nunquam  ante  quindecimum  sexdccimumve 
diem  , in  intestino  reperiuntur  ulcera. 

65.  Si  fiant  haemorrhagiae  intestinales,  tempus  amant  quo  exulcerantur 
folliculi  ; unde  in  eam  opinionem  adductus  fuit  P.  Bretonneau , per  ex- 
halationem istas  haemorrhagias  non  fieri. 

64.  Sub  putridis  , malignis  , ataxo-adynamicis  febribus  , si  fient  perfora- 
tiones, ( quas  spontaneas  dixerunt ) , eae  per  glandulam  Peyeri  Brunneri-ve 
inflammatam  et  destructam  semper  fiunt. 

65.  Per  febris  putridae  decursum  , subita  peritonitis  perforationem  spon- 
taneam semper  indicat. 

66.  Ex  praemissis  patet,  quantum  errent  qui  putant  ulcera  semper  post 
inflammationem  chronicam  oriri. 

66.  Si  dyssenterica  inflammatio  usque  ad  intestinum  tenue  devehatur , 
glandulas  Peyeri  ( mirum  ! ) intactas  praetermittit. 

67.  Quamvis  in  iisdem  intestini  glandulis,  dothinentericorum  tabidorum- 
que  reperiantur  ulcera,  semper  tamen  ex  intuitu  partium,  morbi  genus 
certo  dignoscere  possumus. 

68.  Apud  tabidum  diarrh®a  vexatum  , si  supervenerit  subita  peritonitis 
ea  fere  semper  spontanea  perforatione  efficitur ; istiusque  perforationis  sedes 
est  in  glandula. 

69.  Si  membrana  mucosa  simul  et  rubeat  et  sicca  sit , extitisse  inflam- 
mationem certe  pronuntia. 

70.  Mucus  ovi  albumen  colore  et  tenacitate  referens,  inflammationem 
certe  indicat;  si  mucus  adsit  tenacissimus  et  sanguine  pictus,  inflamma- 
tionem extitisse  judica;  mucus  autem  dissolutus,  quamvis  sanguinolentus, 
non  certum  est  inflammationis  indicium. 

71.  In  intestino  , si  pseudo-membrame  extiterint  lat® , fistulosa? , villosa? 
membrana?  arcte  haerentes,  ad  inflammationem  membrana?  mucos®  gastro- 
intestinalis concludere  potes  , at  si  in  ventriculo  , fistulosa? , laciniosa?  , 
liber®  inveniantur,  tam  absolutam  conclusionem  caveto. 

92.  Ex  eo  quod  vermes  et  mucum  bili  coloratiore  inquinatum  , ferme 
semper  in  partibus  intestini  ruberrimis  offendimus  , non  inde  concluden- 
dum est  aut  bilem , aut  vermes  ab  inflammatione  , huc  et  illuc  cieri. 


ERGO 

Gastritidis  intentissimas  et  acutce  signa  sunt  certa  in  vivo — subcertu  in 
cadavere. 

Gasti  itidis  subacutas , et  parum  gravis , non  sunt  signa  certa  in  vivo 

subcerta  in  cadavere . 

Gastritidis  chronicas  non  sunt  signa  certa  in  vivo — certa  in  cadavere. 

Enter  iditis  acutas  phlegrnonodeos  signa  sunt  subcerta  in  vivo — certa  in 
cadavere. 

Enteritidis  acutce  erjpsipelatosce  signa  sunt  subcerta  in  vivo — subcerta 
in  cadavere . 

Dothinenterice  signa  sunt  certissima  in  vivo  — certissima  in  cadavere. 

Enteritidis  chronicas  signa  sunt  incerta  in  vivo — certa  in  cadavere. 

Colitidis  acutce  phlegmonodeos  sive  dysenterice  signa  sunt  certa  in  vivo 
— certa  in  cadavere. 

Colitidis  colliquantis  signa  sunt  certa  in  vivo  — subcerta  in  cadavere . 
Colitidis  chronicce  signa  sunt  subcerta  in  vivo  — certa  in  cadavere. 

ERGO 

INFLAMMATIO  MEMBRANiE  MUCOSJE  GASTRO-1NTEST1NAL1S,  PLERUMQUE  CERTIS  SIGNIS, 
TUM  IN  VIVO  , TUM  IN  CADAVERE  DIGNOSCITUR. 


FINIS. 


